"સવિતા” વાર્તા હરિફાઇમાં એમની વાર્તા “પીરના પાળીયા”ને એમને પહેલું ઇનામ-સુવર્ણ ચંદ્રક-મળ્યો (1964), તે પછી 1965 માં મને, તો 1966માં ફરી નાનાભાઇને, તો 1967 માં ફરી મને! "સવિતા” નો નિયમ તો એવો કે વિજેતા લેખકના ગામમાં જલસો ગોઠવીને ઇનામ પ્રદાન કરવું પણ અમારી બન્નેની આ વારાફેરીથી કંટાળીને એક ને એક લેખકને માટેના બબ્બે સમારંભોનું“ડુપ્લિકેશન”ટાળવા તંત્રીએ મારા શહેર રાજકોટમાં જ એક સમારંભ ગોઠવીને અમને બન્નેને એક જ માંડવે પોંખી લીધા ! આ રીતે અમારી દોસ્તી પાકો રંગ પકડતી જતી હતી,